Глобалдык экология

Жалпы биосфераны изилдейт. Анын эң негизги маселелери – биосферанын келечекте өзгөрүүсүн прогноздоо, биосферанын эволюциясынын мыйзам ченемдүүлүктөрүн түшүнүү. 

Глобалдык экология – биосферанын өнүгүү законченемдүүлүктөрүн жалпы, ошондой эле андагы адамдын иш-аракетинен пайда болгон өзгөрүүлөрдү комплекстүү изилдөөчү илим. Адамзаттын иш-аракетинин табигый процесстерге таасири күч алган кийинки жылдарда глобалдык экологиялык проблемаларга айрыкча көңүл бурулууда. Глобалдык экология адамзаттын айлана-чөйрө менен өз ара карым-катнашын планеталык масштабда изилдейт. 
Категория: Экология
 Колдонулган адабияттар 
 “Кыргызстан” улуттук энциклопедиясы: 2-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2007. 808 бет, илл. ISBN 978 9967-14-055 -4